ภูมิอากาศไทย
อุณหภูมิ

ประเทศไทยตั้งอยู่ในเขตร้อน สภาวะอากาศโดยทั่วไปจึงร้อนอบอ้าวเกือบตลอดปี อุณหภูมิเฉลี่ยตลอดปีของประเทศไทยมีค่าประมาณ 27 องศาเซลเซียส อย่างไรก็ตามอุณหภูมิจะมีความแตกต่างกันไปในแต่ละพื้นที่และฤดูกาล พื้นที่ที่อยู่ลึกเข้าไปในแผ่นดินบริเวณตั้งแต่ภาคกลาง และภาคตะวันออกตอนบนขึ้นไปจนถึงภาคเหนือจะมีอุณหภูมิแตกต่างกันมาก ระหว่างฤดูร้อนกับฤดูหนาว และระหว่างกลางวันกับกลางคืน โดยในช่วงฤดูร้อนอุณหภูมิสูงสุดในตอนบ่าย ปกติจะสูงถึงเกือบ 40 องศาเซลเซียส หรือมากกว่านั้นในช่วงเดือนมีนาคมถึงพฤษภาคม โดยเฉพาะเดือนเมษายนจะเป็นเดือนที่มีอากาศร้อนจัดที่สุดในรอบปี ส่วนฤดูหนาวอุณหภูมิต่ำสุดในตอนเช้ามืดจะลดลงอยู่ในเกณฑ์หนาวถึงหนาวจัด โดยเฉพาะเดือนธันวาคมถึงมกราคมเป็นช่วงที่มีอากาศหนาวมากที่สุดในรอบปี ซึ่งในช่วงดังกล่าวอุณหภูมิอาจลดลงต่ำกว่าจุดเยือกแข็งได้ในภาคเหนือ และภาคตะวันออกเฉียงเหนือบริเวณพื้นที่ซึ่งเป็นเทือกเขาหรือบนยอดเขาสูง สำหรับพื้นที่ซึ่งอยู่ติดทะเลได้แก่ภาคตะวันออกตอนล่าง และภาคใต้ความผันแปรของอุณหภูมิในช่วงวันและฤดูกาลจะน้อยกว่า โดยฤดูร้อนอากาศไม่ร้อนจัดและฤดูหนาวอากาศไม่หนาวจัดเท่าพื้นที่ซึ่งอยู่ลึกเข้าไปในแผ่นดิน
| ภาค | ร้อน | ฝน | หนาว | ร้อน | ฝน | หนาว | ร้อน | ฝน | หนาว |
| --- | --- | --- | --- | --- | --- | --- | --- | --- | --- |
|  | อุณหภูมิ | อุณหภูมิ | อุณหภูมิ | สูงสุด | สูงสุด | สูงสุด | ต่ำสุด | ต่ำสุด | ต่ำสุด |
| เหนือ | 28.0 | 27.3 | 23.1 | 35.8 | 32.2 | 30.8 | 21.4 | 23.7 | 17.1 |
| อีสาน | 28.5 | 27.7 | 23.9 | 35.0 | 32.3 | 30.3 | 23.0 | 24.2 | 18.3 |
| กลาง | 29.6 | 28.3 | 26.1 | 35.5 | 32.8 | 31.7 | 24.6 | 24.8 | 21.1 |
| ตะวันออก | 28.9 | 28.1 | 26.4 | 33.9 | 32.1 | 31.7 | 25.0 | 25.0 | 21.8 |
| อ่าวไทย | 28.1 | 27.7 | 26.3 | 32.8 | 32.1 | 29.9 | 23.2 | 23.7 | 22.0 |
| อันดามัน | 28.3 | 27.4 | 26.8 | 34.0 | 31.4 | 31.9 | 23.7 | 24.1 | 22.9 |
30 ปี 2514-2543
| ภูมิภาค | อุณหภูมิ (°C) | วัน/เดือน/ปี | จังหวัด |
| --- | --- | --- | --- |
| เหนือ | 44.6 | 28 เมษายน 2559 | แม่ฮ่องสอน |
| ตะวันออกเฉียงเหนือ | 43.9 | 28 เมษายน 2503 | อุดรธานี |
| กลาง | 43.5 | 29 เมษายน 2501 14 เมษายน 2526 14 เมษายน 2535 20 เมษายน 2535 | กาญจนบุรี กาญจนบุรี กาญจนบุรี กาญจนบุรี |
| ตะวันออก | 42.9 | 23 เมษายน 2533 | อำเภอกบินทร์บุรี, ปราจีนบุรี |
| ใต้ฝั่งตะวันออก | 41.2 | 15 เมษายน 2541 | อำเภอหัวหิน, ประจวบคีรีขันธ์ |
| ใต้ฝั่งตะวันตก | 40.5 | 29 มีนาคม 2535 | ตรัง |
หมายเหตุ: เป็นข้อมูลในคาบ 60 ปี (พ.ศ. 2494 - 2556)
อ้างอิง: 
| ภูมิภาค | อุณหภูมิ (°C) | วัน/เดือน/ปี | เมือง |
| --- | --- | --- | --- |
| เหนือ | 0.8   1.0   1.0  | 27 ธันวาคม 2542  2 มกราคม 2517   25 ธันวาคม 2542 | อำเภออุ้มผาง, ตาก อำเภอเมือง, น่าน   อำเภอเมือง, จังหวัดเชียงราย |
| ตะวันออกเฉียงเหนือ | -1.4 -1.3 | 2 มกราคม 2517 2 มกราคม 2517 | อำเภอเมือง, สกลนคร  อำเภอเมือง, จังหวัดเลย |
| กลาง | 5.2 | 27 มกราคม 2536 | อำเภอทองผาภูมิ, จังหวัดกาญจนบุรี |
| ตะวันออก | 7.6 | 16 มกราคม 2506 | อำเภออรัญประเทศ, จังหวัดสระแก้ว |
| ใต้ฝั่งตะวันออก | 6.4 | 26 ธันวาคม 2542 | อำเภอหัวหิน, จังหวัดประจวบคีรีขันธ์ |
| ใต้ฝั่งตะวันตก | 13.7 | 21 มกราคม 2499 | อำเภอเมือง, จังหวัดระนอง |
หมายเหตุ: ข้อมูลตั้งแต่ปี พ.ศ. 2494
อ้างอิง:  สถิติภูมิอากาศไทยตั้งแต่ปีพ.ศ. 2494 เก็บถาวร 2020-10-27 ที่ เวย์แบ็กแมชชีน
| ภูมิภาค | อุณหภูมิ (°C) | วัน/เดือน/ปี | เมือง |
| --- | --- | --- | --- |
| เหนือ | -10 -12   -4 | 22 มกราคม 2542    22 มกราคม 2542   24 มกราคม 2557 | ยอดดอยหลวงเชียงดาว,อำเภอเชียงดาว, จังหวัดเชียงใหม่  จุดสูงสุดแดนสยาม, ยอดดอยอินทนนท์, อำเภอจอมทอง, จังหวัดเชียงใหม่   กิ่วแม่ปาน, ดอยอินทนนท์, อำเภอจอมทอง, จังหวัดเชียงใหม่ |
| เหนือตอนล่าง | -4 | 24 มกราคม 2557 | หมูบ้านร่องกล้า, อำเภอนครไทย, จังหวัดพิษณุโลก |
| ตะวันออกเฉียงเหนือ | -6   -3  | 24 มกราคม 2557   29 ธันวาคม 2556 | เส้นทางผาหล่มสัก-ลิงก์ ทอ., ภูกระดึง, อำเภอภูกระดึง, จังหวัดเลย   ยอดภูเรือ, อำเภอภูเรือ, จังหวัดเลย |
| ใต้ | 2 | 27 ธันวาคม 2555 | ภูผาหมอก, อำเภอย่านตาขาว, จังหวัดตรัง |
หมายเหตุ: ข้อมูลตั้งแต่ปีพ.ศ. 2494 - ปัจจุบัน[ต้องการอ้างอิง]
วันที่ 24 มกราคม 2557 เส้นทางผาหล่มสัก-ลิงก์ ทอ. ภูกระดึง จังหวัดเลย สามารถวัดอุณหภูมิยอดหญ้าได้ที่ติดลบ-6องศา ในเวลาตี5ครึ่ง เกิดแม่คะนิ้งเป็นบริเวณกว้าง
วันที่ 24 มกราคม 2557 หมู่บ้านร่องกล้า ใกล้อุทยาแห่งชาติภูหินร่องกล้า อำเภอนครไทย จังหวัดพิษณุโลก สามารถวัดอุณหภูมิยอดหญ้าได้ติดลบ-4องศา เกิดแม่คะนิ้งเป็นบริเวณกว้าง (จังหวัดพิษณุโลกอยู่ระหว่างภาคเหนือตอนล่างและภาคกลางตอนบน เพื่อลดความกำกวมระหว่างภาคกลางและภาคเหนือ)